สุดสลด เจอแล้วศพเมีย-ลูก ถูกชายมะกัน ฆ่ายัดถังน้ำมัน กันกลิ่นโชย
ตร.สหรัฐฯ พบศพหญิงที่กำลังตั้งครรภ์ และลูกสาว 2 คนถูกสามีฆ่า ก่อนนำศพมายัดถังน้ำมันของโรงงานที่ทำงานอยู่ เพื่อป้องกันไม่ให้กลิ่นโชยออกมา  ขณะที่อัยการเตรียมสั่งฟ้องสามีโหดรายนี้แล้ว ในข้อหาก่อฆาตกรรม,เมื่อ 18 ส.ค.61 สำนักข่าวต่างประเทศ และเว็บไซต์มิร์เรอร์ รายงานความคืบหน้าคดีสุดสะเทือนใจ นายคริส วัตส์ ชายชาวอเมริกัน ใน รัฐโคโลราโด ประเทศสหรัฐฯ รับสารภาพลงมือฆ่า นางแชแนนน์ วัตส์ ภริยาวัย 34 ปี ที่กำลังตั้งครรภ์ได้ 15 สัปดาห์ พร้อมทั้งลูกสาวอีก 2 คน เซเลสเต้ วัย 3 ขวบ และ เบลลา วัตส์ วัย 4 ขวบ หลังจากหายไปอย่างลึกลับเมื่อวันจันทร์ที่ 12 ส.ค.ว่า เจ้าหน้าที่ตำรวจพบศพนางแชแนน วัตส์ และบุตรสาวทั้งสองแล้ว ถูกนำใส่ไว้ในถังน้ำมัน เพื่อหวังไม่ให้กลิ่นศพโชยออกมา ภายในบริษัทแอนาดาร์โค ปิโตรเลียม หนึ่งในโรงกลั่นน้ำมันที่ใหญ่ที่สุดในรัฐโคโลราโด ซึ่งนายวัตส์ทำงานอยู่,มิร์เรอร์ เผยว่า ตามรายงานของ เว็บไซต์ Denver7 ระบุว่า บริเวณที่พบศพนางวัตส์ และลูกสาวทั้งสองคน อยู่ใกล้กับบ้านของครอบครัวนี้ ย่านชานเมืองทางเหนือ ของเมืองเดนเวอร์ โดยเมื่อวันศุกร์ที่ 17 ส.ค. นายวัตส์ ได้ถูกสวมกุญแจมือ และอยู่ในชุดนักโทษจัมพ์สูทสีส้ม ขณะที่อัยการจะสั่งฟ้องนายวัตส์ในข้อหาก่อเหตุฆาตกรรม วันจันทร์ที่ 20 ส.ค.นี้,ข่าวแจ้งว่า ทีมอัยการสหรัฐฯ เชื่อนายวัตส์ลงมือฆาตกรรมภรรยาและลูกสาวทั้งสองคนที่บ้าน ก่อนจะเคลื่อนย้ายนำศพไปใส่ในถังน้ำมันของโรงงานที่ทำอยู่ในเวลาต่อมา ในขณะที่ตำรวจที่ทำคดีสะเทือนขวัญนี้ยังไม่ยอมเปิดเผยใดๆ ถึงสาเหตุที่ทำให้นางวัตส์และลูกๆ เสียชีวิต รวมทั้งลูกทั้งสองยังมีชีวิตอยู่หรือไม่ขณะที่แม่ถูกพ่อฆาตกรรม ตลอดจนสาเหตุที่ทำให้นายวัตส์ลงมือฆ่าภรรยาที่กำลังตั้งครรภ์และลูกสาวทั้งสองคน โดยก่อนหน้าจะรับสารภาพนั้น นายวัตส์ยังได้พูดผ่านสื่อ ขอให้ลูกๆและภรรยาปลอดภัย หลังหายสาบสูญ
ตร.สหรัฐฯ พบศพหญิงตั้งครรภ์และลูกสาว 2 คนถูกสามีฆ่า ก่อนนำศพมายัดถังน้ำมันของโรงงานที่ทำงานอยู่ เพื่อป้องกันไม่ให้กลิ่นโชยออกมา ขณะที่อัยการเตรียมสั่งฟ้องสามีโหดรายนี้แล้ว ในข้อหาก่อฆาตกรรม
สามีฆ่าเมีย-ลูก,คริส วัตส์,ยัดศพใส่ถังน้ำมัน,โคโลราโด,สหรัฐ